tomron87/hebrew-wikipedia-sentences-corpus huggingface dataset:
בהמשך אותה שנה רכשה החברה גם את PBS Coals בעסקה בסכום של 1.3 מיליארד דולר.
במרץ 2020 סייעה החברה לתושבים בצ'רפובץ שנפגעו בעקבות מגפת הקורונה.
סברינה איליין יונסקו היא כדורסלנית אמריקאית המשחקת בעמדת הרכזת בניו יורק ליברטי מליגת ה-WNBA.
היא שיאנית תחרות השלשות (37 נקודות מתוך 40), יותר מכל שחקן או שחקנית אחרת בתולדות התחרות ב-NBA או ב-WNBA.
היא שיאנית כל הזמנים של ה-NCAA בטריפל דאבלים, שיאנית כל הזמנים של אזור Pac-12 באסיסטים והכדורסלנית היחידה בחטיבה I של ה-NCAA שרשמה 2,000 נקודות, 1,000 אסיסטים ו-1,000 ריבאונדים בקריירה.
יונסקו למדה ושיחקה כדורסל בתיכון מירמונטה באורינדה, קליפורניה.
בשנתה הראשונה בתיכון, בעונת 2012/13, היא עלתה בחמישייה הפותחת ב-14 מתוך 29 משחקים, העמידה ממוצעים של 13.8 נקודות, 3.9 אסיסטים ו-3.9 חטיפות למשחק ועזרה לקבוצתה להגיע למאזן 27–3 ולסיים כסגנית אלופת אזור צפון קליפורניה.
בעונה הבאה עזרה לקבוצתה להגיע למאזן 30–2. בשנתה השלישית בתיכון רשמה יונסקו ממוצעים של 18.7 נקודות, 7.7 ריבאונדים, 4.2 אסיסטים ו-4.7 חטיפות למשחק, ועזרה לתיכון מירמונטה להגיע למאזן 30–2 ולחצי גמר הליגה הפתוחה של ה-CIF.
בשנת ה הובילה יונסקו את מירמונטה לגמר הליגה הפתוחה של ה-CIF לאחר שהעמידה ממוצעים של 25.3 נקודות, 8.8 אסיסטים, 7.6 ריבאונדים, 4.5 חטיפות ו-1.3 חסימות למשחק.
היא רשמה טריפל דאבל בהפסד בגמר לתיכון צ'מינאדה עם 24 נקודות, 10 אסיסטים ו-10 ריבאונדים, כולל קליעה ממחצית המגרש בסיום המחצית.
יונסקו הכרה ארצית כשחקנית השנה בכדורסל הבנות של USA Today, שחקנית השנה של Max Prep, שחקנית השנה במדינה של Cal-Hi Sports ושחקנית השנה במדינה של Gatorade.
יונסקו נבחרה למשחק מקדונלד'ס אול-אמריקן 2016, והוכתרה כ-MVP לאחר שקלעה שיא של 25 נקודות, כולל שבע שלשות, לצד 10 ריבאונדים.
יונסקו עזבה את מירמונטה עם מאזן ניצחונות-הפסדים בקריירה של 119–9 ושיא בית ספר של 2,606 נקודות.
היא גם המובילה בכל הזמנים באסיסטים (769), חטיפות (549) וטריפל דאבל (21) של התיכון.
יונסקו גם החזיקה בשיא הנקודות למשחק בודד, 43 נקודות מול פיינווד.
יונסקו דורגה כשחקנית התיכונים הרביעית בטיבה בארצות הברית כולה וכרכזת הטובה ביותר על ידי ESPN, והתחייבה לשחק כדורסל מכללות באוניברסיטת אורגון, למרות הצעות מאוניברסיטת קליפורניה בברקלי ומאוניברסיטת וושינגטון.
ב-13 בנובמבר 2016 ערכה יונסקו ערכה את הופעת הבכורה שלה במכללה באורגון, ורשמה 11 נקודות בניצחון 84–67 על לאמאר.
יונסקו רשמה ארבעה טריפל דאבלים באותה עונה, אחד פחות משיא אזור Pac-12 ושניים פחות משיא ה-NCAA.
היא העמידה ממוצעים של 14.6 נקודות, 6.6 ריבאונדים ו-5.5 אסיסטים למשחק בעונתה הראשונה באורגון, כשהיא מדורגת במקום השני בקבוצה בנקודות ובריבאונדים, וראשונה באסיסטים.
בנוסף, היא רשמה שבעה דאבל דאבלים וסיימה במקום שלישי ב-Pac-12 ובמקום ה-29 ב-NCAA באסיסטים, עם 183. יחס האסיסטים-איבודים שלה, 1.93 ל-1, היה השני בטיבו ב-Pac-12. היא זכתה בתואר פרשמנית השבוע של Pac-12 ארבע פעמים ונבחרה לשחקנית השבוע של USBWA (איגוד כתבי הכדורסל של ארצות הברית).
בתום העונה הסדירה, היא זכתה בתואר פרשמנית השנה של Pac-12 ונבחרה לחמישייה הראשונה ולחמישיית הפרשמניות של האזור.
בנוסף, היא זכתה בפרס פרשמנית השנה הלאומית של USBWA.
יונסקו קיבלה הכרה לאומית בשנת הסופומור, השנייה שלה באורגון, והובילה את הדאקס ללמקום הראשון בעונה הסדירה בפעם השלישית ולמקום הראשון אי פעם בדירוג טורניר Pac-12. היא הובילה את האזור בנקודות (19.2) ואסיסטים (7.8, מקום חמישי במדינה).
היא רשמה 16 דאבל דאבלים ו-14 משחקים עם 20 נקודות לפחות.
היא מסרה 10 אסיסטים לפחות במשחק 13 פעמים, ורשמה פעמיים 14, שיא עונתי של הליגה.
ב-26 בפברואר 2018 נבחרה יונסקו לשחקנית השבוע בכדורסל המכללות של ESPNW לאחר שבשלושה משחקים מול UCLA, אוניברסיטת אריזונה ואוניברסיטת אריזונה סטייט העמידה ממוצעים של 18.3 נקודות, 9.3 אסיסטים ו-6.0 ריבאונדים ב-39.3 דקות למשחק.
בסיום עונתה השנייה היא נבחרה לשחקנית השנה באזור Pac-12 ולחמישייה הראשונה אול-אמריקן על ידי ESPN לאחר שהובילה את קבוצתה לאליפות ה-Pac-12 לראשונה מאז 2000. היא זכתה בפרס ננסי ליברמן לרכזת המצטיינת של חטיבה I, וכן הייתה מועמדת לפרס נייסמית' לשחקנית המצטיינת.
היא הפכה למלכת הטריפל דאבלים בכל הזמנים לנשים עם 10, ועלתה למקום השני בכדורסל המכללות בכלל אחרי שחקן הגברים של אוניברסיטת בריגהאם יאנג קייל קולינסוורת'.
ב-6 בנובמבר 2018 רשמה יונסקו את הטריפל דאבל ה-11 שלה בניצחון 115–36 על אלסקה-פיירבנקס, ו-12 ימים לאחר מכן השוותה את שיא הטריפל דאבלים של ה-NCAA עם הטריפל דאבל ה-12 שלה בניצחון 102–82 על באפלו.
ב-20 בדצמבר היא רשמה את הטריפל דאבל ה-13 בקריירה עם שלה במשחק מול אקדמיית חיל האוויר של ארצות הברית ושברה את שיא הטריפל דאבלים של ה-NCAA בכדורסל גברים ונשים כאחד.
היא נבחרה לשחקנית השבוע של ESPNW ומאז אותו משחק הוסיפה עוד חמישה טריפל דאבלים ושברה את שיא האסיסטים של כדורסל הנשים באורגון (שהיה 608 אסיסטים) נגד אוניברסיטת דרום קליפורניה.
בטורניר אליפות המכללות בכדורסל 2019 הובילה יונסקו את הדאקס לפיינל פור לראשונה בתולדות האוניברסיטה לאחר ניצחון 88–84 על מיסיסיפי סטייט, בו רשמה 31 נקודות, 8 אסיסטים, 7 ריבאונדים וחטיפה.
בחצי הגמר הפסידה אורגון לאלופה בסופו של דבר ביילור 72–67. יונסקו זכתה כמעט בכל פרסי שחקנית השנה במכללות, כולל פרס ג'ון ר.
וודן, שחקנית השנה בכדורסל המכללות של Associated Press, שחקנית השנה של USBWA, פרס נייסמית', פרס ESPY לספורטאית המובילה במכללות ושחקנית השנה של ESPN.
אף על פי ששיחקה רק שלוש עונות, יונסקו הייתה כשירה להיבחר בדראפט ה-WNBA ב-2019 בזכות גילה.
בנוסף, היא קיבלה את התואר הראשון שלה ביוני.
עם זאת, היא בחרה לחזור לעונת הסיניור שלה באורגון לאחר שקיבלה מקום בתוכנית חדשה לתואר שני בבית הספר לעיתונות ותקשורת באוניברסיטה.
ב-13 בנובמבר 2019, במשחק השני של עונתה האחרונה, עברה יונסקו את רף 2,000 הנקודות ו-800 האסיסטים בקריירת המכללות שלה בניצחון 109–52 על אוניברסיטת המדינה של יוטה.
ב-17 בינואר 2020 היא רשמה שיא קריירה של 37 נקודות, לצד 11 ריבאונדים ו-7 אסיסטים, בניצחון 87–55 על אוניברסיטת סטנפורד, ושברה את שיא הנקודות בקריירה באורגון, 2,252 נקודות, בו החזיקה אליסון לאנג.
במשחק ה"דרבי" נגד אוניברסיטת המדינה של אורגון ב-24 בינואר רשמה יונסקו 24 נקודות, 9 אסיסטים ו-4 ריבאונדים ושברה את שיא ה-Pac-12 של כוכב אורגון סטייט וה-NBA לשעבר, גארי פייטון, עם 938 אסיסטים בקריירה.
ב-14 בפברואר רשמה יונסקו את האסיסט ה-1,000 שלה בקריירה מול UCLA והצטרפה לקורטני ונדרסלוט כשחקנית היחידה בהיסטוריה של כדורסל גברים ונשים ב-NCAA עם לפחות 2,000 נקודות ו-1,000 אסיסטים.
עשרה ימים לאחר מכן, בניצחון 74–66 על סטנפורד, היא הפכה לשחקנית ה-NCAA הראשונה אי פעם עם 2,000 נקודות, 1,000 אסיסטים ו-1,000 ריבאונדים בקריירה.
באותו משחק רשמה יונסקו את הטריפל דאבל השמיני שלה בעונה זו, והשוותה את השיא שלה מהעונה שעברה.
מוקדם יותר באותו יום היא נאמה בטקס האזכרה של קובי בראיינט, שהפך לחבר אישי קרוב שלה בשנתיים הקודמות.
ב-14 באפריל זכתה יונסקו בפרס הונדה לשחקנית הכדורסל הטובה ביותר בארצות הברית.
היא זכתה גם בפרס נייסמית' לשחקנית השנה בפעם השנייה ברציפות, גביע וייד, שחקנית השנה של Associated Press ושחקנית השנה לנשים של USBWA.
ב-17 באפריל 2020 נבחרה יונסקו במקום הראשון בדראפט ה-WNBA על ידי ניו יורק ליברטי.
היא ערכה את הופעת הבכורה שלה ב-WNBA ב-25 ביולי וקלעה 12 נקודות בלבד בהפסד 71–87 לסיאטל סטורם, אך כעבור ארבעה ימים רשמה 33 נקודות, 7 אסיסטים ו-7 ריבאונדים ב-34 דקות בהפסד 80–93 לדאלאס וינגס.
ב-31 ביולי היא נפצעה בקרסול השמאלי במשחקה השלישי בליגה מול אטלנטה דרים.
היא אובחנה למחרת עם נקע ולא שיחקה יותר בעונת הרוקי שלה.
ב-18 במאי 2021 רשמה יונסקו את הטריפל דאבל המקצועני הראשון שלה עם 26 נקודות, 12 אסיסטים ו-10 ריבאונדים בניצחון 86–75 על מינסוטה לינקס, ובכך הפכה לשחקנית הצעירה ביותר בתולדות ה-WNBA שרשמה טריפל דאבל, לעשירית בליגה שעושה זאת והראשונה במדי הליברטי.
ב-6 ביולי 2022 רשמה יונסקו 31 נקודות, 13 ריבאונדים ו-10 אסיסטים בניצחון 116–107 על לאס וגאס אייסז, הטריפל הראשון בתולדות הליגה עם לפחות 30 נקודות.
במסגרת משחק האולסטאר של ה-WNBA שנערך בלאס וגאס ב-14 ביולי 2023 ניצחה יונסקו בתחרות השלשות עם שיא חדש של 37 נקודות מתוך 40 (25 קליעות מתוך 27 זריקות), יותר מכל שחקן או שחקנית אחרת בתולדות התחרות (שיא תחרות השלשות של ה-NBA שייך לסטפן קרי ועומד על 31 מתוך 40 נקודות).
ב-17 בפברואר 2024, במסגרת סוף-שבוע האולסטאר ב-NBA, התמודדה יונסקו מול קרי בדו-קרב שלשות, בו הפסידה 26–29.
יונסקו הובילה את הליברטי לשני גמרים רצופים, כשב-2023 הפסידה 1–3 ללאס וגאס אייסז וב-2024 ניצחה 3–2 את מינסוטה לינקס.
יונסקו זכתה עם הנבחרות הצעירות של ארצות הברית באליפות האמריקות עד גיל 16 ב-2013 ובגביע העולם עד גיל 17 ב-2014.
באפריל 2018 התמודדו יונסקו וחברותיה לקבוצה באורגון, ארין בולי, אוטיונה גילדון ורותי הבארד, באליפות ארצות הברית בכדורסל 3x3 לנשים במרכז האימונים האולימפי של ארצות הברית בקולורדו ספרינגס, קולורדו.
יונסקו הובילה את קבוצתה לזכייה בטורניר ללא הפסד ואף נבחרה ל-MVP שלו, והיא וקבוצתה ייצגו את בגביע העולם בכדורסל 3x3 ביוני 2018 ב.
הן היו הנבחרת הצעירה ביותר בטורניר, אך סיימו את שלב הבתים עם ארבעה ניצחונות ללא הפסד.
יונסקו וחברותיה הודחו ברבע הגמר על ידי האלופה בסופו של דבר, איטליה.
יונסקו זומנה לראשונה לסגל נבחרת ארצות הברית בכדורסל נשים לקראת גביע העולם בכדורסל נשים 2022, וזכתה עם הנבחרת במדליית זהב בטורניר לאחר שרשמה 3 נקודות, 3 ריבאונדים ו-2 אסיסטים למשחק.
יונסקו נולדה בוולנאט קריק , קליפורניה, להורים רומנים-אמריקאים.
אביה, דן יונסקו, נמלט מרומניה הקומוניסטית בסביבות מהפכת 1989, וביקש מקלט מדיני בארצות הברית.
סברינה הייתה כבת שלוש כששיחקה לראשונה כדורסל.
יש לה אח תאום, אדוארד ("אדי"), שנולד 18 דקות אחריה.
במרץ 2024 נישאה לשחקן הפוטבול הרוניס גראסו, גם הוא ממוצא רומני.
סְבּרִינץ היא גבינה קשה מאוד המיוצרת במרכז שווייץ.
משמשת לעיתים קרובות כגבינה מגוררת במטבח השווייצרי, אם כי נאכלת גם בחתיכות קטנות.
הגבינה מיוצרת רק ב-42 מחלבות במרכז שווייץ.
לייצור גבינה זו משמש רק חלב פרה מקומי.
היא מתיישנת ונשמרת באזור עד שהיא מוכנה לצריכה.
זוהי הגבינה השווייצרית הקשה ביותר יחד עם הברנר הובלקזה.
סברינץ קיבלה את שמה כנראה מהעיר ברינץ שברמה הברנית (Berner Oberland).
במאות ה-16 וה-17. עיר זו הייתה נקודת איסוף הן לגבינות מאוברלנד והן ממרכז שווייץ.
רוב הגבינה הועברה משם דרומה במעברי הרי האלפים.
לקוחות בצפון איטליה קראו עד מהרה לגבינה "סברינץ" על שם המקום הזה.
המונח הפך אז נפוץ גם בשווייץ.
הסבר שני מבוסס על אימוץ מילת הניב הלומברדי "סברינזו", כינוי לגבינה קשה.
סברינץ היא גבינה קשה במיוחד מלאה ושמנה.
היא מכילה כ-40% עד 45% שומן מהחומר היבש.
הגבינה חייבת להבשיל 16 חודשים לפני שניתן למכור אותה כסברינץ והטעם המלא שלה מתפתח רק לאחר כ-24–30 חודשים באחסון.
סברינץ היא אחת הגבינות האירופיות העתיקות ביותר.
אבותיהם הקלטים של השווייצרים ייצרו גבינה מאות שנים לפני הספירה.
ייתכן שהגבינה הזו הייתה אב קדמון לסברינץ המודרנית.
במאה הראשונה לספירה, הסופר הרומי קולומלה (או פליניוס הזקן) מזכיר בכתביו את Caseus Helveticus (גבינה שווייצרית), שהיא כנראה הסברינץ.
מקורות אחרים טוענים שהגבינה מוזכרת בחוזים מסחריים שמתוארכים לסביבות שנת 1200. כמו כן הגבינה כמעט בוודאות מוזכרת במסמכים משנת 1530, השמורים בארכיון המדינה בברן.
החל משנת 2001, הוענקה לסברינץ הסמכה בשם כינוי מקור מבוקר (שווייץ) כלומר (Appellation d'origine protégée (Suisse) -AOC).
ה-AOC מספק מפרטים למקור החלב ולתהליכים שיש לבצע על מנת שהגבינה תסומן כסברינץ.
בשנת 2013, ההסמכה הוחלפה באישור כינוי מקור מוגן (Appellation d'origine protégée (AOP)).
מקובל לצרוך סברינץ בכמה דרכים; אפשר להשתמש בה מגוררת, למשל על פסטה.
לעיתים קרובות אוכלים חתיכות קטנות ממנה יחד עם שתיית יין.
באופן מסורתי, סברינץ איננה נחתכת לעולם, אלא מגוררת, נשברת עם חותך מיוחד או שהיא מהוקצעת.
אוכלים אותה גם בפרוסות דקות מהוקצעות מהגבינה הקשה.
סברינץ נצרכת לעיתים קרובות עם לחם וחמאה.
סברינה קלאודיו , היא זמרת-יוצרת אמריקאית.
קלאודיו גדלה בפורט לודרדייל, פלורידה; היא ממוצא קובני ופוארטו ריקני.
מאוחר יותר היא עברה ללוס אנג'לס, שם החלה את הקריירה המוזיקלית שלה באופן מקצועי.
היא החלה לצלם סרטונים שפורסמו בטוויטר וביוטיוב לפני שעברה להקליט שירים שפורסמו בסאונדקלאוד.
במהלך 2016, קלאודיו הוציאה מספר סינגלים, ביניהם "", ו-"".
בהמשך לכך, הם נכללו במיני-אלבום הבכורה שלה, Confidently Lost, שיצא בהוצאת חברת התקליטים SC אנטרטיינמנט.
במאי 2017, הוציאה קלאודיו את הסינגל, "Unravel Me".
כעבור חודשים הוציאה את "Belong to You".
באוגוסט 2017 הוכרז שקלאודיו תשמש כמופע חימום של 6lack בצפון אמריקה בסיבוב הופעות Free 6lack Tour.
ב-5 באוקטובר 2017 הוציאה את המיקסטייפ About Time.
הוא נתמך על ידי הסינגלים "Unravel Me" ו-"Belong to You".
מאוקטובר עד נובמבר 2017, אפל מיוזיק קידמה את קלאודיו כאומנית בתוכנית "אפל מיוזיק: הבא", סדרה המתמקדת באמנים פורצי דרך על ידי תיעוד המסע, ההשראה וההשפעות שלהם באמצעות ראיונות בלעדיים, הופעות חיות וסרטונים תיעדויים.
ב-2 באפריל 2018, הוציאה קלאודיו את הסינגל "All to You" ואחריו "Don't Let Me Down" בהשתתפות חאליד.
ב-15 באוגוסט 2018, הוציאה את אלבום הבכורה שלה No Rain, No Flowers, הכולל את הסינגל המוביל "Messages From Her".
בשנת 2022, קלאודיו קיבלה קרדיט כתיבה ברצועה "Plastic Off the Sofa" – השיר השמיני באלבום האולפן השביעי של הזמרת ביונסה, Renaissance, עליו קיבלה מועמדות לפרס גראמי לאלבום השנה בטקס פרסי גראמי ה-65.
באפריל 2018, סדרה של צילומי מסך החלה להתפשט בטוויטר; היא הציגה את השימוש של קלאודיו במספר השמצות גזעניות, ושפה פוגענית אחרת המופנית כלפי נשים שחורות.
היא גם הואשמה בשימוש בחשבון שני בטוויטר כדי לשתף הודעות גזעניות.
קלאודיו פרסמה התנצלות שנמחקה בהמשך.
סבתא בישלה דייסה - 100 שירי משחק ראשונים הן 2 קלטות ילדים שהופקו על ידי "קלסיקלטת", "ים הפקות" ו"רוני הפקות" ויצאו בשנת 1995. מקור השיר עממי אוקראיני.
ניסיון ההפקה הראשון ל"סבתא בישלה דייסה" היה בקלטת הילדים "100 שירי משחק ראשונים" שהופקה על ידי אולפני הבירה ירושלים, אך נגנזה מסיבה משפטית לגבי שיר אחד שנכתב במקור על ידי אריאלה סביר, שלא חיבבה את הביצוע בגרסה זו.
אריאלה תבעה את חברת ההפקה על שימוש ללא אישור בשיר והקלטת המקורית נשארה אצל במאית הסרט עד היום.
בנוסף לקלטת יצא גם ספר באותו השם.
הקלטת ערוכה בכמה פרקים (3 פרקים בקלטת הראשונה ו-4 פרקים בקלטת השנייה) וכל פרק מוקדש לסבתא סטריאוטיפית אחרת שאליה באים הנכדים לבקר.
בקלטת הראשונה יצא גם פרק של סבתא דתיה, דוסית אבל חלק זה ניגנז., לעומת זאת השירים "כשסבתא רוקדת" (כשהרבי מזמר), "לסבתא של אפריים" (ברווזיים), "זרת, קמיצה, אמה", "באמת אני כועס" ו"סבתא'לה היקרה" הנמצאים בפרק זה מופעים בדיסק השמע של הקלטת הראשונה.
ליא קניג - סבתות שונות
אילן ליבוביץ - נכדים שונים
משה בן-בסט - נכדים שונים
עינת ארליך - נכדות שונות
אלינור אהרון - נכדות שונות
אלברט כהן - סבא אלברט
רחל שיין ארגמן - יוני אצביוני (קול)
שירי הקלטות שודרו בערוצים: "הופ!", "בייבי", "לולי" ו"הופ!
שירי הקלטות משודרים ב"שירי ילדותי" והקלטות המלאות ב"ילדותי".
מיד אל יד כדור נחמד
הקוקית (אצא לי אל היער)
סבא יהושוע וסבתא בת שבע
איפה היד (הופיע בקלטת הווידאו בלבד)
חמש בנות יש לי כאן
לשבת ולעמוד (הופיע בקלטת הווידאו בלבד)
נמחא כפיים אחת ושתיים (הופיע בקלטת הווידאו בלבד)
על הקיר טיפס לו עכביש קטן
סבתא היא מכשפה מבוגרת ומרובת תחביבים כגון כישוף, רקיחת שיקויים, ניבוי עתידות וזריקת סכינים.
דמותה של סבתא נוצרה על ידי הקריקטוריסט האמריקאי צ'ארלס אדמס ומופיעה בזיכיון האמריקאי "משפחת אדמס", במסגרתו היא מתוארת באופן עקבי כסבתם של ונסדיי ופאגסלי, כשלעומת זאת, הקשר המשפחתי שלה לשאר בני המשפחה משתנה בין העיבודים השונים.
בקריקטורות המקוריות שפורסמו ב"הניו יורקר", הופיעה סבתא באופן קבוע כדמות עם שיער מקורזל באורך כתפיים וצעיף פרנזים.
תכונותיה המרכזיות היו זיקה לכישוף, חוש הומור אקסצנטרי, והקשר המיוחד שלה עם ילדי המשפחה.
סבתא אדמס לעומת סבתא פראמפ
בעת שצ'ארלס אדמס נדרש להעניק שמות לדמויות לקראת הפקת סדרת הטלוויזיה המקורית ב-1964, הוא כינה את סבתא בשם "סבתא פראמפ", והגדיר אותה כאמו של גומז – כלומר חמותה של מורטישיה וסבתם של פאגסלי וונסדיי מצד האב.
אולם במהלך תהליך ההפקה שונה שם המשפחה של כלל הדמויות ל"אדמס", על שם היוצר, בעוד "פראמפ" הפך לשם נעוריה של מורטישה.
דמות בשם "הסטר פראמפ" הופיעה בשלושה פרקים בסדרה המקורית כחברתה של סבתא אדמס וכאמה של מורטישה ושל אחותה, אופליה.
בסרטי הקולנוע ובסדרות ההנפשה שהופקו לאחר מכן, שונה לעיתים הרקע של סבתא כך שהוגדרה במפורש כאמה של מורטישה, ולא של גומז.
עם זאת, בסדרה "משפחת אדמס החדשה", ששודרה בין השנים 1998–1999, סבתא שוב הייתה לאמו של גומז – ולראשונה גם אמו של פסטר.
במקביל הופיעה גם סבתא פראמפ בנפרד, כאמה של מורטישיה.
כאן שמה המלא של סבתא הוא יודורה אדמס, בעוד אמה של מורטישה נקראת גריזלדה פראמפ.
בסדרת הטלוויזיה המקורית, "משפחת אדמס" משנות ה־60, את דמותה של סבתא גילמה השחקנית בלוסום רוק, שנבחרה לתפקיד על פני שחקניות כמו מינרווה יורקל ומרגרט בנט, לאחר שהקומיקאית אליס פירס נדחתה בטענה שהיא צעירה מדי לתפקיד.
בסדרה זו, סבתא מוצגת כחברתה הקרובה של הסטר פראמפ – אמה של מורטישיה – אותה גילמה מרגרט המילטון.
הדמויות השתתפו יחד במספר פרקים, אך כל אחת מהן שימשה סבתא מצד אחר של המשפחה.
בסרט האיחוד הטלוויזיוני "ליל כל הקדושים עם משפחת אדמס החדשה" משנת 1977, לא יכלה רוק לשוב לתפקידה בשל בעיות בריאותיות, והוחלפה בג'יין רוז.
בפרק זה הופיעה שוב גם הסטר פראמפ, שגולמה על ידי אלביה אולמן.
בסדרת ההנפשה משנת 1992, את דמותה של סבתא דיבבה קרול צ'אנינג.
במהלך הסדרה הוצג כי הדמות מפעילה מוקד טלפוני בתשלום לגילוי עתידות.
בסרט "משפחת אדמס" (1991), סבתא גולמה על ידי ג'ודית מלינה.
לאחר שיצאה בהצהרות אנטי־מלחמתיות שכללו בין היתר בדיחה בדבר שריפת דגל ארצות הברית במהלך הצילומים והביאה למתיחות ואי-נעימויות על הסט, הוחלפה על ידי קרול קיין בסרט ההמשך, "החיים לפי משפחת אדאמס" (1993).
בסדרה "משפחת אדמס החדשה" מ־1998–1999 גילמה את סבתא השחקנית בטי פיליפס, כשאת סבתא פראמפ, שהופיעה שוב בנפרד, גילמה מרדית ביין וודוורד.
בסרט ההנפשה "משפחת אדמס" (2019), דובבה הדמות על ידי בט מידלר.
היא מוצגת כאמם של גומז ופסטר, המגיעה אל הבית לאחר שוד בספרד ומפנקת את פאגסלי בממתקים מכף רגלה.
בסרט זה נחשף שיש לה אחות ננסית בשם סלום המתעמתת עמה באירוע המשפחתי.
בסרט ההמשך, סבתא נשארת בבית המשפחה במהלך מסע הדרכים של שאר הדמויות, מארגנת מסיבה פרועה ונעזרת ב על מנת להחזיר את הבית לקדמותו.
סבתא פראמפ מופיעה אף היא, בדיבובה של קתרין אוהרה, יחד עם סבא פראמפ (מרטין שורט), במהלך סיאנס שמורטישה עורכת בבית הקברות המשפחתי.
בשנת 2024 נמסר כי בעונתה השנייה של הסדרה "ונסדיי" מבית "נטפליקס", תופיע דמותה של סבתא בגילומה של ג'ואנה לאמלי.
בעיבוד זה עתידה דמותה של סבתא להיות יותר אפלה וקודרת בהשוואה לעיבודים קודמים; כמו-כן מוצגת דמותה כאישה הרבה יותר אלגנטית ומוקפדת.
במשחק הווידאו "Fester's Quest" משנת 1989, חוברת ההוראות מציינת כי סבתא השתמשה בכוחותיה העל-חושיים על מנת לחזות פלישה חייזרית לעיר, והטילה קללה על בית משפחת אדמס שהסתירה אותו מהסורקים של הפולשים.
במחזמר שהופק על פי הזיכיון, גילמה את סבתא השחקנית ג'קי הופמן.
הקשר המשפחתי של הדמות נותר מעורפל במכוון – במערכה השנייה אומרת מורטישה לגומז: "אמא שלך באה לביתנו ונשארה כאן לנצח", וגומז משיב בתמיהה: "חשבתי שהיא אמא שלך", כרמיזה היתולית על השינויים התכופים שנעשו לרקע של הדמות לאורך השנים.
בהמשך, מצהירה מורטישה כי ייתכן שסבתא "אפילו לא חלק מהמשפחה".
סָגול הוא הצבע שמתקבל בצפייה באור באורכי הגל הקצרים ביותר בתחום הנראה, בערך בין 380 ל-455 ננומטר, עם תדירות בין 660 ל-790 טרה-הרץ (אורכי גל קצרים יותר נקראים על סגול או אולטרה סגול).
בצבע זה ניתן לחזות בזמן צפייה בקשת בענן – זהו הצבע בקצה הקשת, מעבר לכחול.
כאשר אור לבן עובר נפיצה דרך מנסרה, הסגול הוא הצבע הנראה הרחוק ביותר מכיוון האלומה המקורי.
ערבוב של אור אדום ואור כחול ביחסים שונים נותן אוסף של צבעים בגוון כחול אדמדם או אדום כחלחל, שרבים מהם (אלה שהכחול הוא המרכיב הדומיננטי בהם) נקראים גם הם סגול.
מאחר שזהו תחום צבעים נרחב, יש המכנים חלק מגווני הסגול בשמות שונים, כדי לכוון לגוון מדויק יותר.
חלק משמות אלו הם ארגמן, חציל, בורדו, מג'נטה, לבנדר, לילך, שזיף וכדומה.
במינוח קולורימטרי מבדילים בין הסגול שהוא תערובת של אדום וכחול ובין הסגול שהוא מרכיב צר בספקטרום הנראה.
הראשון מכונה סגול לא-ספקטרלי, והשני – סגול ספקטרלי.
כמעט כל הצבעים הסגולים בחיי היום-יום הם סגולים לא ספקטרליים.
שמו העברי של הצבע הסגול נגזר משם פרח הסיגל.
על פי האקדמיה ללשון העברית:
Purple – אַרְגָּמָן [סגול אדום יותר]
Lilac – לִילָךְ [סגול מתון]
Lavender – אֲזוֹבִיּוֹן, לָוֶנְדֶּר [סגול חיוור]
Orchid – לִילָךְ סַחְלָבִי [סגול-אפרפר]
Indigo – אִינְדִּיגוֹ [כחול-אפרפר כהה]
באנגלית, קיימת גם מילה עבור סגול בהיר או ערבוב של סגול עם לבן: (Periwinkle color)
סגול, ובייחוד גוון הארגמן, נחשב לצבע מלכותי.
באירופה, בשל הקושי ביצורו, הצבע הסגול מקושר לעיתים עם האצולה מאז ימי האימפריה הרומית כאשר ביגוד הצבוע בסגול היה שמור למעמדות הגבוהים ולתפקידים גבוהים בכמורה.
בביזנץ הצבע שמור לקיסר ולאלוהים.
בסין, ביגוד בצבע סגול היה שמור לקיסר ויועציו.
סגול מתואר לעיתים כצבע עמוק ומלנכולי, והוא מזוהה בין השאר עם אבל.
בכוחות המזוינים של ארצות הברית, סגול מיוחס לתוכניות או משימות אשר הם משותפות לכל הזרועות ולא לדוגמה רק לחיל הנחתים או לזרוע היבשה.
בצה"ל, סגול הוא צבע הכומתה של חטיבת גבעתי.
המוטו שלה הוא "יחידת סגולה" שמהווה משחק מילים על הצבע ועל המילה בעברית "סגולה".
סגול הוא גם סמל של נשיות, פמיניזם ולסביות.
בחופי הים בישראל, הדגל הסגול מעיד על סכנה מפני מדוזות או מקרי צריבה רבים.
סגול הוא הצבע המשני של ריאל מדריד, מועדון ספורט ספרדי מצליח המזוהה עם המלוכה והממסד בספרד.
סגול וצהוב הם הצבעים של קבוצת הכדורסל לוס אנג'לס לייקרס מה-NBA.
בכדורסל הישראלי: סגול צהוב הם הצבעים של קבוצת הכדורסל הפועל חולון.
בכדורגל הישראלי, סגול הוא הצבע של הכוח רמת גן.
סגול 59, או בקיצור "סגול", הוא כינויו של חן רותם, ראפר ישראלי.
סגול הוא הצבע הרשמי העולמי של מחלת האפילפסיה.
ונועד לעלות את המודעות בנושא.
בפרט ב-26 במרץ, אז נוהגים רבים לענוד סרט סגול.
באירוע "הלילה האפל ביותר" של חוברות הקומיקס "גרין לנטרן" מבית DC קומיקס, מתגלים חמישה חילות פקחים צבעוניים בנוסף לחיל הפקחים הירוקים ולחיל סינסטרו הצהוב.
אחד מאותם חילות הוא חילה של "כוכב ספיר", אשר שואב את מקור כוחו מהאור הסגול של הספקטרום הרגשי, שמסמל את רגש האהבה.
סגול ואדום הם צבעיו של "מגנטו" מסדרת הקומיקס "אקס-מן", ומסמלים (בהתאמה) אבל ונקמה.
סגול מזוהה עם הזמר האמריקאי המנוח המכונה "פרינס", מאז שירו המצליח "גשם סגול" (Purple rain).
סגה (שם מדעי: Saga) הוא סוג במשפחת החרגוליים, החרק הגדול בישראל והחרגול הגדול בעולם.
אורכו עד 14 ס"מ והוא נפוץ במרכז ישראל וצפונה.
ניזון לרוב מחרגולים ומחרקים שונים אך לא יהסס לתקוף גם לטאות, נחשים ובמקרים מסוימים אף ציפורים קטנות.
רגליו חזקות מאוד ומשוננות ובעזרתן הוא אוחז בטרף.
בסוג סגה שלושה מינים: סגה קטנה, סגה ענקית וסגה עדינה.
סגד (בהונגרית: Szeged, ברומנית: Seghedin, בסרבית ובקרואטית: Segedin) היא עיר בדרום־מזרח הונגריה במפגש הנהרות מֵרוש וטיסה.
סגד היא העיר השלישית בגודלה בהונגריה ובירת מחוז צ'ונגראד-צ'נאד (Csongrád-Csanád).
האזור היה מיושב מימי קדם.
האסטרונום תלמי, בן המאה השנייה לספירה מזכיר את העיר בשם Partiscum כתחנת מסחר מוגנת על אי בנהר טיסה.
לראשונה היא נזכרת בשם סגד בתעודה מימי המלך בלה השלישי (1183).
במאה ה-14, בתקופת שלטונו של לאיוש הראשון, מלך הונגריה הייתה העיר לעיר הגדולה והחשובה ביותר בדרום הונגריה ולמבצר אסטרטגי מול האימפריה העות'מאנית.
ב-1498 הכריז עליה מקסימיליאן הראשון, קיסר האימפריה הרומית הקדושה כעיר חופשית (Szabad királyi város), כלומר בעלת אוטונומיה מסוימת.
ב-1543 נכבשה העיר על ידי העות'מאנים, לאחר שהחזיקה מעמד במצור של מספר חודשים.
תחת השלטון העות'מאני הייתה העיר לבירת סנג'ק (שהשתייך עד 1596 לאיילט בודה ולאחר מכן לאלייט אגר).
ב-23 באוקטובר 1686 שוחררה העיר מהכיבוש העות'מאני וחזרה למעמד של עיר חופשית בממלכה ההונגרית ההבסבורגית עד 1715. בין השנים 1728–1729 התקיימו בעיר, לצד תנופת קידמה ופריחה תרבותית, שורה של אירועי ציד מכשפות.
בתקופת מהפכת 1848 נודעה לעיר חשיבות, שם נשא מנהיג המרד, לאיוש קושוט את אחד מהחשובים שבנאומיו והעיר הייתה מושב ממשלת המהפכה עד יולי 1849. הגעת מסילת הרכבת לעיר ב-1854 והחזרת הסטטוס של עיר חופשית ב-1860 סימלו שלב חדש בהתפתחות העיר.
היא שגשגה, משכה אוכלוסייה חדשה (ובכלל זה יהודים רבים) ונפתחו בה מוסדות תרבות כמו גם מפעלי תעשייה ובראש ובראשונה מפעל הנקניקים פיק סגד, יצרן הסלמי ההונגרי, המהווה את המעסיק הגדול באזור.
בשנת 1879 שטף את העיר שיטפון גדול, שהרס חלק ניכר מהמבנים שהוקמו לפני המאה ה-19. שיקום העיר, עליו הכריז פרנץ יוזף הראשון, קיסר אוסטריה, הוביל לבנייה מונומנטלית, רחבת ידיים, סביב שדרות וכיכרות מטופחות.
ב-1872 נפתחה אוניברסיטת סגד וב-1882 נחנך בניין התיאטרון הלאומי (Szegedi Nemzeti Színház).
ב-1907 נוסד במרכז העיר בית הכנסת של סגד, בית הכנסת השני בגדלו בהונגריה.
לאחר מלחמת העולם הראשונה איבדה הונגריה חלקים מדרומה לטובת רומניה וסרביה והעיר סגד הפכה לעיר ספר (גבול).
לאחר תקופה של שקיעה, הועברו לעיר מוסדות הונגריים ששכנו בעיר טמשוואר (שהועברה לרומניה) כגון האוניברסיטה של העיר (שאוחדה עם אוניברסיטת סגד ב-1921) ומושב הבישוף.
העיר נכבשה במלחמת העולם השנייה על ידי הוורמכט ב-19 במרץ 1944. התחוללו בעיר קרבות שגבו את חייהם של 6,000 איש, פרט לקהילה היהודית הגדולה בת כ-4,000 נפש (שלושה אחוזים מאוכלוסיית העיר), שנשלחה להשמדה (ר' להלן).
העיר נכבשה על ידי הצבא האדום בסוף 1944. לאחר המלחמה הפכה העיר למרכז תעשיית המזון הממשלתית, על בסיס מפעלי פיק ומפעלים נוספים.
ב-1965 התגלה בסביבת העיר נפט.
יהודים ראשונים הגיעו לעיר עם הכיבוש העות'מאני וגורשו ממנה בסיומו.
עד כתב הסובלנות ב-1781 הייתה לפרנסיה הזכות, מהיותה עיר מלכותית חופשית, למנוע מיהודים לגור בה.
המשפחה הראשונה התיישבה בה באותה שנה.
כקהילת מהגרים צעירה ואמידה שחסרה יסודות שמרניים, הייתה סגד כר נח לנאולוגים.
במהלך הקרע ביהדות הונגריה עברה בשלמותה להשתייך לארגון הנאולוגי הארצי.
היא פרחה במיוחד תחת הנהגתם של הרבנים לאופולד לעף ובנו, עמנואל לעף.
ב-1907 נחנך בית הכנסת של סגד, השני בגודלו במדינה.
מרבית הגברים גויסו במלחמה לפלוגות "שירות העבודה" הצבאי וחלק גדול נספה בתנאים הקשים.
לאחר הכיבוש הגרמני, ב-19 במרץ 1944, רוכזו בסגד יהודי הסביבה.
ב-17 במאי גורשו חלק לגטו באיה ומשם לאושוויץ, והיתר שולחו לשם ישירות בחודש יוני.
הקרון האחרון של המשלוח האחרון, מה-28 ביוני, נועד להינצל באמצעות רכבת קסטנר.
דיולה שטאהל-סאמוולד (1827 – 1912) מייג'ר ג'נרל (שני כוכבים) של האיחוד.
בלה באלאז' (1884 – 1949) היה סופר, משורר, קולנוען, במאי קולנוע הונגרי-יהודי
לאסלו בקפי (1891 – 1962) היה קומיקאי יהודי-הונגרי, מנחה בקברט, מחזאי קברט, שחקן.
אישטוואן בקפי (1901 – 1977) מחזאי קברט יהודי-הונגרי זוכה פעמיים בפרס אטילה יוז'ף.
יאנוש קוטאני (1858 –?) בעל מפעל לפפריקה ותבלינים הונגרי-יהודי, מייסד קוטאני הבינלאומית.
אברהם חיים [עמנואל] לעף (1854 – 1944) רב, חוקר תנ"ך ותלמוד, חבר הפרלמנט ההונגרי.
מרק פיק (1843 – 1892) תעשיין הונגרי-יהודי, יצרן סלמי בעל השם העולמי, מייסד פיק סגד.
בלה זרקוביץ (1881 – 1948) אדריכל, מלחין, מנהל תיאטרון, ומחבר שאנסונים יהודי-הונגרי.
אימרה אויווארי (1902 – 1962) היה עיתונאי, מבקר יהודי-הונגרי.
לאסלו אויווארי (1900 – קולומבו, סרי לנקה, 24 בינואר 1940) היה עיתונאי, ומבקר יהודי-הונגרי.
מור קרמן במקור קליינמן (1843 – 1915) היה מורה הונגרי-יהודי, מחנך, פרופסור באוניברסיטה.
יוז'ף לוקאץ' (לווינגר) (1855–1928) יהודי-הונגרי בעל תואר אצולה, מנהל הבנק האנגלו-אוסטרי,
אנדרה ואדאס (1901 – 1944) היה צייר, גרפיקאי יהודי-הונגרי שנספה בשואה.
טיבור סיבשי (1884 – 1963) היה אדריכל יהודי-הונגרי.
לאסלו רובין (1888 – 1942) היה סופר, עורך דין הונגרי-יהודי, אחד מנשיאי חוג גלילאו.
ארנה קוליני (1893 – 1945) היה עיתונאי יהודי-הונגרי, מבקר ספרות וכותב ליבריות שנספה בשואה.
מנו הרצל, במקור עמנואל הרצל, ומ-1901 תואר אצולה כמו Sir, ומ-1912 ברון (1862 – 1918) היה כירורג, פרופסור באוניברסיטה.
ג'ורג' ברצי במקור בלייר (1921) דוקטור לרפואה, כירורג בעל שם בינלאומי יהודי-הונגרי-אמריקאי.
זאב פול הרטל (1936) הוא צייר, משורר ופילוסוף, מייסד זרם "ליריקה קונספטואלית" באומנות.
מתיאש (מתיתיהו) צ'אני במקור צינר (1884 – 1962) היה מלחין ומנצח יהודי-הונגרי.
אנה שיפוש (1908 – 1988) הייתה שחקנית טניס שולחן יהודייה-הונגרייה, בעלת 11 מדליות זהב באליפויות עולם בטניס שולחן.
אימרה בלשה במקור שווייגר (1886 – 1974) היה סופר, עיתונאי, דרמטורג, מבקר מוזיקה יהודי-הונגרי.
אימרה באך (1895 – 1966) היה דוקטור לרפואה (MD) יהודי-הונגרי, רופא פנימי, אנדוקרינולוג, דוקטור למדעי הרפואה (PhD) (1952) פרופסור.
נעמי באן במקור שנברגר (1922 – 2019) הייתה ניצולת שואה יהודייה-הונגרייה שהיגרה לארצות הברית בגיל 35, נואמת עטורת פרס תפוח הזהב.
דיולה ברטוש (1872 – 1954) היה שחקן יהודי-הונגרי זוכה פרס קושוט, פרס האמן המצטיין, "חבר לנצח של התיאטרון הלאומי של בודפשט".
פרנץ הונט (במקור הולצר, 1907 – 1979) היה במאי יהודי-הונגרי זוכה פרס קושוט
יוז'ף פסטור (במקור פולק, 1884 – 1962) היה עיתונאי יהודי-הונגרי, עורך עיתון, בעל עיתון.
אווה שבק (1927) משוררת וסופרת ילדים יהודייה-הונגרייה זוכת פרס אטילה יוז'ף.
היא מתרגמת ספרותית מהשפות צ'כית, פולנית סלובקית.
ג'רג' שבק (1922 – 1999) היה פסנתרן יהודי-הונגרי-אמריקאי, זוכה פרס פרנץ ליסט ופרופסור בבית-הספר למוזיקה ג'ייקובס של אוניברסיטת אינדיאנה.
קורנל ליכטנברג (1848-?) היה דוקטור לרפואה יהודי-הונגרי, רופא אף אוזן גרון, אוריסט.
בלה במברגר בלאשטאי (קדומת תואר אצולה) (1854 – 1906) כלכלן מדיני, עורך דין, סופר לכלכלה לאומית, חבר במועצת העיל בודפשט.
מור בדה (במקור ברנדשפיגל, 1878 – 1928) היה משפטן, עורך דין, פוליטיקאי עירוני.
אֶנְדרֶה גֶרְגֶה (במקור גריינר 1894 – 1944) היה פסיכולוג יהודי-הונגרי, אחיו של הכלכלן, הפרופסור באוניברסיטה זולטאן גרגה (1893–1975).
הערים התאומות של סגד הן:
סגה מגה דרייב אשר ידועה באמריקה בשם סגה ג'נסיס (Sega Genesis) היא קונסולת משחקים של חברת סגה שיוצרה לראשונה ביפן בסוף שנות השמונים.
הקונסולה נמכרה תחת השם "סגה ג'נסיס" בצפון אמריקה, משום שחברת סגה לא הצליחו להשיג את זכויות היוצרים לשם "מגה דרייב" באזור זה.
הקונסולה משתייכת למשפחת הקונסולות מהדור הרביעי.
המתחרה העיקרית של המגה דרייב הייתה קונסולת הסופר נינטנדו.
מבין המשחקים הבולטים שיצאו לקונסולה ניתן למנות את סוניק הקיפוד (1+2), Wonder Boy, מורטל קומבט, סטריט פייטר ו-James Pond 2. בישראל הוא הופץ משנת 1992, תחילה על ידי באג ואחר כך על ידי סאני אלקטרוניקה.
סגוביה (בספרדית: ) היא עיר בספרד בקהילה האוטונומית קסטיליה ולאון, כשעה נסיעה צפונית למדריד.
העיר הוכרה בשנת 1985 על ידי ארגון אונסק"ו כאתר מורשת עולמית בזכות שלושה אתרים הנמצאים בה: האקוודוקט, האלקסר והקתדרלה.
העיר הייתה מיושבת עוד מימי קדם - בין השאר התיישבו בה הקלטים-איברים, הרומאים, והוויזיגותים.
ככל הנראה העיר ננטשה אחרי הכיבוש המוסלמי, ויושבה מחדש החל מסוף המאה ה-11 על ידי נוצרים שבאו מצפון חצי האי האיברי וכבשו את האזור מידי המוסלמים.
בסוף ימי הביניים סגוביה ידעה תקופה של שגשוג - העיר גדלה, צמחה בה תעשיית צמר, והתפתחה בה אדריכלות גותית.
מלכי קסטיליה לבית טרסטמרה קבעו בה את משכנם, ביניהם איזבלה הראשונה שהוכתרה בסגוביה כמלכת קסטיליה.
באותה תקופה סגוביה הפכה לאחד המרכזים היהודיים החשובים של ממלכת קסטיליה לפני גירוש ספרד ב-1492.
ואולם בעקבות התבוסה במלחמת הקהילות (1520-1521) והעברת מרכז הכובד הכלכלי והפוליטי למדריד, סגוביה ויתר ערי קסטיליה החלו לשקוע והאוכלוסייה בהן התמעטה.
במהלך המאה ה-18 נעשו מספר ניסיונות להחיות את העיר, אולם ללא הצלחה.
בין הניסיונות שנעשו היו הקמת האקדמיה לארטילריה של סגוביה, שהייתה האקדמיה הצבאית הראשונה בספרד, בשנת 1764. ב-1808 העיר נכבשה על ידי הצבא הצרפתי במסגרת מלחמת העצמאות הספרדית.
במשך המאה ה-19 והמחצית הראשונה של המאה ה-20 סגוביה חוותה התאוששות דמוגרפית וכלכלית.
יישוב יהודי בסגוביה החל בתקופה המוסלמית.
הידיעה הראשונה על הימצאותם של יהודים בסגוביה היא משנת 1215. מהמאות השלוש-עשרה והארבע-עשרה ישנם אזכורים מועטים בלבד לגבי הקהילה, אשר מהם ניתן ללמוד על נוכחות רצופה של 50-100 משפחות יהודיות בסגוביה.
הן חיו סביב אדמות הקתדרלה.
בין סוף המאה הארבע-עשרה לתחילת המאה החמש-עשרה עברו יהודי סגוביה אחת התקופות הקשות ביותר בתולדותיה,שהגיעה לשיאה בהפקעת בתי הכנסת בעקבות אירועי "הלחם הקדוש".
אחד מרגעי הזוהר הגדולים של קהילת סגוביה היה בתקופתו של המלך אנריקה הרביעי (1474-1454).
בזמנם של המלכים הקתוליים הייתה הקהילה היהודית בסגוביה אחת מהגדולות והעשירות בארץ.
אולם שגשוגה הועב עקב מחלוקות פנימיות ובגלל הלחץ החיצוני הדתי והחברתי שממנו סבלה.
לאחר פרסום צו הגירוש בשנת 1492, בחרו רוב הקהילות בגלות מספרד.
בסוף המאה השלוש עשרה היה מצב הקהילה איתן.
בשנת 1366 התנער אנריקה השני מן החובות ליהודים ופרע בהם.
בסוף המאה הארבע עשרה ישבו בסגוביה 55 בעלי בתים יהודים, חציים בעלי מלאכה והאחרים סוחרים אמידים שתמכו בתלמידי החכמים.
אחד מבעלי המלאכה היה מוכתר בכתר הרבנות ונקרא "רבי יהודה הצבע".
במהלך גזירות קנ"א (1391) מלך בספרד אנריקה השלישי, מלך קסטיליה, אך לא היה בידו הכוח להגן על היהודים, ורבים מהם נאלצו להמיר את דתם.
במהלך המאה החמש עשרה התאוששה הקהילה.
במחצית המאה החמש עשרה פעל בה אברהם סניור קורונל, מראשי הקהילה, וחצרן בארמונם של איזבלה הראשונה, מלכת קסטיליה והמלך פרדיננד.
בשנות השמונים של המאה החמש עשרה הייתה סגוביה מרכז לפעילות אנטי יהודית בהשראת האינקוויזיטור תומאס דה טורקמדה.
במהלך גירוש ספרד יצאו היהודים של העיר לפורטוגל ולאימפריה העות'מאנית.
רבה האחרון של הקהילה הרב שמעון מימי, נפטר בפורטוגל בשנת 1498. מספר בתי כנסת עמדו בסגוביה, אברהם סניור קיים בביתו בית תפילה שאליו היו מגיעים גם אנוסים, אך בית הכנסת הפסיק להתקיים עם המרת דתו של סניור לנצרות.
בית הכנסת הגדול של הקהילה נמסר למנזר של נזירות עוד במהלך המאה החמש עשרה, ובו הוקמה כנסיית קורפוס כריסטי.
שאר בתי הכנסת פסקו מלהתקיים בימי הגירוש.
סגוביה מהווה יעד לתיירים רבים, וכוללת כמה אטרקציות תיירותיות בולטות.
האקוודוקט (אמת מים) הוא הסמל המפורסם ביותר של סגוביה.
הוא הוקם על ידי הרומאים במאה השנייה לספירה.
הוא משך את מימי "הנהר הקר" (Río Frío) כ-18 ק"מ מסגוביה.
רובו לא שרד, אך החלק האחרון שלו, הנמצא בכניסה הראשית לעיר, הוא מרשים ובו 166 קשתות ו-17 עמודים בשתי קומות.
לזכר הרומאים בוני האקוודוקט הוצב לידו פסל של הזאבה המיניקה את רמוס ורומולוס מייסדי רומא.
האלקסר (בספרדית Alcázar) של סגוביה הוא אחד מהטירות המפורסמות ביותר בספרד.
המקום שימש מקום מושבם של מלכי קסטיליה.
הוא נמצא על גבעה נישאה במקום של מפגש הנהרות ארסמה וקלמורס.
במקום נמצאו שרידים המעידים על תפקידו כמבצר בזמן הרומאים.
הערבים החלו לבנות את המבצר אבל את צורתו הסופית נתן לו אלפונסו השישי, מלך לאון.
האזכור הראשון של האלקסר הוא משנת 1120. כאן הוכתרה איזבלה הראשונה, מלכת קסטיליה שנישאה לאחר מכן לפרננדו השני מלך אראגון, נישואים שייסדו את ממלכת ספרד.
המקום משמש כיום כמוזיאון היסטורי למלכי קסטיליה.
הקתדרלה של סגוביה נמצאת בכיכר המרכזית.
היא נבנתה בשנים 1522–1577. הקתדרלה בנויה בסגנון גותי-ספרדי והיא האחרונה שנבנתה בסגנון זה באירופה.
סגול הוא ארגון סטודנטים להט"בי בבאר שבע.
שמו נגזר מראשי התיבות "סטודנטים גאים ולסביות".
בנוסף, הצבע סגול משמש לעיתים כסמל של נשיות, פמיניזם ואנשים המזהים עצמם כקוויר, ולפיכך מתאים לקבוצה המגדירה עצמה כלהט"בית.
סגול הוקמה בשנת 1995 על ידי קבוצה של סטודנטים ואקדמאים תושבי באר שבע, מרצים וסטודנטים להט"בים מאוניברסיטת בן-גוריון, והוא הארגון הלהט"בי הראשון בבאר שבע, ותא הסטודנטים השני שהוקם בישראל, לאחר תא העשירון האחר.
בשנות התשעים התקיימה הקבוצה כתא סטודנטיאלי במסגרת אגודת הסטודנטים של אוניברסיטת בן-גוריון, וזכתה לעידוד מצד אגודת הסטודנטים.
יוצאי הקבוצה היוו את עיקר גרעין האנשים שחברו והקימו את סניף באר שבע והדרום של אגודת הלהט"ב, שהוקם בשנת 1999. הסניף הוא השלוחה הפעילה של אגודת הלהט"ב בבאר שבע ובנגב.
מאז הקמת סניף אגודת הלהט"ב בבאר שבע, שהפך בהמשך לבית הגאה בבאר שבע, מהווה קבוצת סגול חלק אינטגרלי ממנו.
במהלך השנים מתוך סגול נוסדה קבוצת נשים, סגול נשים.
קבוצת הנשים מארגנת אירועים הקשורים לפמיניזם ולמאבק כנגד אפליה ונגד אלימות כלפי נשים, כגון הקמת דוכני הסברה.
מעבר לחשיבות הקבוצה בעיצוב זהות להט"בית גאה של חבריה ובפעילות פוליטית בנושאים הקשורים לקהילה הגאה, הקבוצה מהווה גם כר פורה להצמחת מנהיגות קהילתית.
ב-2 באוגוסט 2009, בעקבות הירי בבית אגודת הלהט"ב בתל אביב, קיימו פעילי סגול עצרת מחאה ותהלוכה ברחבי העיר באר שבע.
התהלוכה צעדה מבית המשפט בעיר ועד לסניף אגודת ההומואים, הלסביות הבי והטראנס בעיר.
בשנת 2016 שינתה הקבוצה את שמה רשמית מ-"סגו"ל" ל-"סגול".
סג'יל (בפרסית: سجیل) הוא טיל בליסטי דו־שלבי המונע בדלק מוצק, המיוצר באיראן.
כיום הטיל מצוי בשירות מבצעי בחיל האוויר של משמרות המהפכה באיראן.
היתרון המרכזי של טיל בליסטי המונע בדלק מוצק לעומת כזה המונע בדלק נוזלי (דוגמת טילי השיהאב האיראנים) הוא גמישות המבצעית בשיגור הטילים, היות שאין צורך בהכנות ארוכות הכוללות תדלוק, דיחוס גז ועוד טרם השיגור.
טילים בליסטיים המונעים בדלק מוצק לרוב החליפו את קודמיהם המונעים בדלק נוזלי במדינות רבות נוספות המצוידות בטילים בליסטיים, דוגמת ברית המועצות (לשעבר), ארצות הברית וסין.
ככל הנראה, השם סג'יל החליף את השם הקודם של הטיל, "עשוראא'".
שפירושו כינוי לאבנים שהושלכו לעבר האויב בסורת אל-פיל.
הפירוש של "סג'יל" קשור לאבנים שהושלכו לעבר האויב בסורת אל-פיל בקוראן.
סורה זו מתארת אירוע שבו אללה משמיד צבא גדול באמצעות ציפורים שהשליכו אבנים קטנות.
שיגור ראשון של הטיל נערך ב-12 בנובמבר 2008 ונחשף באמצעי התקשורת.
שיגור שני התקיים ב-20 במאי 2009. באותו יום התאפשרה גישה של עיתונאים וצוותי טלוויזיה איראניים לטיל נוסף באתר השיגור, שהניב מידע טכני חדש על הטיל ומערכותיו.
שיגור שלישי שהתקיים ב-16 בדצמבר 2009. הדגם ששוגר כונה "סג'יל 2".
בתאריך 18 ביוני 2025 טענו במשמרות המהפכה כי הם שיגרו את הטיל לעבר ישראל במסגרת התגובה האיראנית למבצע "עם כלביא" המבצע להשמדת פרויקט הגרעין האיראני.
סגה גיים גיר היא קונסולת משחק אלקטרונית ניידת של חברת סגה אשר הייתה אמורה להתחרות בקונסולת הגיים בוי של נינטנדו.
המערכת של הקונסולה היא מערכת 8 ביט.
העבודה על הקונסולה החלה בשנת 1989 תחת שם הקוד "פרויקט מרקורי".
המערכת יצא לשווקים ביפן ב-6 באוקטובר 1990, בצפון אמריקה ואירופה ב-26 באפריל 1991, ובאוסטרליה בשנת 1992. בתחילת שנת 1997 הפסיקה סגה למכור את הקונסולה.
בישראל הוא הופץ משנת 1992, תחילה על ידי באג ואחר כך על ידי סאני אלקטרוניקה.
מבחינת טכנית, הגיים גיר היה טוב יותר מאשר המכשיר המתחרה, בין השאר, משום שהוא הכיל מסך תצוגה צבעוני (קונסולת הגיים בוי המקורית הכילה מסך תצוגה שחור לבן).
הסגה גיים גיר זכה להצלחה אבל לתקופה קצרה, החיסרון העיקרי שלו היה שצריכת הסוללות שלו היה גבוה מאוד והסוללות בקושי הספיקו ל-3 עד 5 שעות משחק.
קרוב ל-300 משחקים שוחררו עבור הגיים גיר.
המשחק הפופולרי ביותר אשר יצא עבור הסגה גיים גיר היה Sonic the Hedgehog.
אף על פי שהיא נעלמה מהחנויות כבר שנים היא נחשבת למכשיר נוסטלגיה בין האהובים ועדיין בסביבה במיוחד לאספנים.
בשנים 1995–1999 יצא ה־Genesis Nomad שהייתה הקונסולה הניידת הבאה אחרי הגיים גיר.
ה־Genesis Nomad יצא על ידי סגה של אמריקה והמכשיר עצמו מכר כ1 מיליון יחידות.
קונסולה זו הייתה עם הכנסת קלטות ג'נסיס בלבד והיה ניתן לחבר לה ג'ויסטיק של ג'נסיס.
אף על פי שהיא הופסקה ב-1997 5 שנים לאחר הפסקתה.
הגיים גיר הופסק בצפון אמריקה על ידי חברת Entertainment Majesco בשנת 2001.
קונסולת משחק Analogue Pocket ששוחררה לשוק בסוף 2021 תומכת במשחקים של סגה גיים גיר בעזרת מתאם.
סֶגּוֹל הוא סימן ניקוד עברי, שמסמן את הצליל e.
הוא נראה כמו שלוש נקודות מתחת לאות – שתיים למעלה ואחת למטה.
סגול הוא אחד משלושת סימני הניקוד שיכולים להיות חטפים.
בחטף סגול נוסף סימן שווא מימין לסגול: אֱ
פירוש המילה 'סגול' בארמית הוא 'אשכול'.
התנועה נקראת כן כיון שצורתה (נקודה מתחת לשתי נקודות) מזכירה אשכול ענבים.
זו גם הסיבה שהטעם סגול (או סגולתא) נקרא כן.
כך מקלידים את הסגול במערכות הפעלה שונות:
Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות ס
Windows 7 וגרסאות ישנות יותר: בזמן ש־Caps Lock דלוק, לחיצה על Shift-6
במקור, ייצג הסגול כנראה תנועה קדמית, חצי-פתוחה, בלתי-מעוגלת ( /ɛ/).
בעברית החדשה, בעקבות ההגייה האשכנזית והספרדית, צליל הסגול הוא e, והוא בדרך־כלל זהה לזה של הצירי.
בהגייה תימנית צליל הסגול הוא æ, וזהה לזה של הפתח.
שימושים אופייניים של הסגול בעברית מנוקדת:
בהברה סגורה לא מוטעמת: אֶתְמוֹל, חֶמְלָה.
כאשר האות האחרונה של השורש במילים במשקל קֶטֶל היא אות גרונית, ההברה הראשונה מנוקדת בסגול, והשנייה בפתח: טֶבַע, שֶׁטַח.
במספר המועט של מילים במשקל קֵטֶל (או פֵּעֶל) ההברה האחרונה מנוקדת בסגול והאחרונה בסגול.
בהברה האחרונה של מילים אחדות במשקל שאינו סגולי: אֱמֶת, בַּרְזֶל, גַּרְזֶן, כַּרְמֶל, עֲרָפֶל.
בצורת היסוד של מילים המסתיימות בצליל e והאות ה נכתב סגול: מוֹרֶה, שָׂדֶה, מַשְׁקֶה, וכו'.
אבל בצורת הנסמך נכתב צירי: מוֹרֵה דֶּרֶךְ, שְׂדֵה קוֹצִים.
במילים אחדות עם אותיות גרוניות באמצע השורש, למשל: פֶּחָם, לֶהָבָה.
במילת היחס אֶת שמציינת את המושא הישיר: "כָּל אֵלֶּה שָׁבְרוּ אֶת לִבִּי" (דליה רביקוביץ').
מילת היחס אֵת במשמעות של "עִם" מנוקד בצירי.
שם העצם אֵל מנוקד בצירי.
לפני סיומות הקניין ־יה, ־יך: קְרוֹבֶיהָ, הוֹרֶיךָ.
ב-ה היידוע כאשר היא מצטרפת למילה הפותחת ב-ע, ח או ה קמוצות או ב-ח המנוקדת בחטף-קמץ: הֶחָשוב
סֶגָה היא חברה יפנית רב-לאומית לפיתוח משחקי וידאו, תוכנה וחומרה של משחקי ארקייד.
מטה החברה הראשי נמצא בשינאגאווה שבטוקיו, יפן.
חברה זו הייתה בעבר יצרנית ומפתחת קונסולות משחקים בין השנים 1983–2001.
בשנת 1940 סגה התחילה לייצר מכונות משחק ולהפיץ תקליטים שפועלים על מטבעות במקומות כגון בסיסים צבאיים אמריקאים ובכל רחבי יפן.
בשנת 1982 סגה התחילה להיכנס לשוק הקונסולות הביתיות והיא הציגה את המשחק הראשון שלה בתלת מימד, אך בגלל קריסת שוק הארקייד ומשחקי הווידאו לסגה ירדו ההכנסות.
שנה לאחר מכן סגה הוציאה את הקונסולה הראשונה שלה - Sega SG 1000 שיצאה במספר צורות ביפן בלבד וב-1985 הופסק ייצור הקונסולה Sega SG 1000 II.
שנה לאחר מכן יצאה קונסולת ה-Sega Master System.
לקונסולה זו יוצרו אביזרים כגון אקדח ומשקפי 3D.
ובשנת 1988 סגה שחררה את קונסולת הסגה מגה דרייב שגרמה בהמשך לסגה לפרוץ לקהילת הגיימינג אשר מי ששלט בה הייתה נינטנדו בזכות קונסולת ה-NES.
סגה מחפשת קמע לקונסולות שלה
סגה רצתה ליצור קמע לעצמה ובסוף יצרה משחק הנקרא Alex Kid in Miracle World.
הדמות הראשית במשחק זה היא אלכס קיד שנבחר כדי להתחרות במריו של נינטנדו אך לא עבר את מבחן המיקוד.
בשנת 1988 בעקבות ירידתה של קונסולת המאסטר סיסטם סגה הוציאה את קונסולת המגה דרייב ובשנת 1991 האיאו נקאיאמה יו"ר חברת סגה החליט לערוך תחרות בין עובדים בחברה לעיצוב הדמות החדשה לקונסולה ולחברה.
רוב העובדים הגישו הצעות המבוססות על בעלי חיים כמו ארנבים וקנגורו, ואפילו קריקטורה של תאודור רוזוולט בפיג'מה (מה שהפך לד"ר אגמן/ רובוטניק במשחקי סוניק), לגמר הגיעו שניים - ארמדיל שחור (מייטי הארמדיל, שהופיע לאחר מכן במספר קטן של משחקי סוניק) וקיפוד כחול (סוניק הקיפוד).
נקאימה בחר בקיפוד הכחול והמעוצב של נאוטו אושימה בתור הקמע של החברה.
לאחר מכן סגה הפכה לחברה היחידה שיכולה להתחרות בנינטנדו ולמובילות בשוק הקונסולות.
סוניק היה עד 1998 כותר מצליח ביותר אשר הצליח לעלות על מריו בפופולריות.
בשנת 1994 הושקה לראשונה קונסולת ה-Sega Saturn ביפן ובשנת 1995 הופסק ייצור קונסולת המגה דרייב.
ה-Sega Saturn זכה להצלחה ביפן אבל נכשל בצפון אמריקה ובאירופה, אחת הסיבות היא שעקב בעיות בחברה בוטל המשחק Sonic X-treme וכך לא יצא משחק סוניק רשמי לסגה סאטורן.
בשנת 1998 הופסקה מכירת הסגה סאטורן ויצאה קונסולת הדרימקאסט.
במרץ 2001 הופסקה מכירתה של קונסולת ה-Dreamcast וסגה פרשה משוק הקונסולות והפכה לחברה שמייצרת משחקי וידאו בלבד.
בשנת 2009 סגה הוציאה את ה-Sega Vision קונסולה ניידת שנועדה להיות גם טלוויזיה וגם לקנות משחקים ולשמוע מוזיקה ה-Sega Vision נועד להתחרות ב-PSP של סוני אך היא לא כללה משחקים חדשים.
עד היום סגה מיצרת משחקים מצליחים לקונסולת, ל-PC ולמובייל.
עד שנת 1998 יבואנית משחקי סגה בישראל הייתה חברת סאני אלקטרוניקה.
עם הזמן סגה החלה להוציא קונסולות נייחות עד הדור השישי של קונסולות המשחק.
אולם בדור שאחרי זה היא הוציאה את ה-Sega Vision שהייתה קונסולה ניידת.
SG -1000 - הקונסולה הראשונה שסגה הוציאה בשנת 1983 ביפן בלבד.
Sega Master System - שוחררה בשנת 1985. נכשלה ביפן ובארצות הברית והצליחה באירופה.
Sega Mega Drive/Genesis - שוחררה בשנת 1988 ביפן, ב-1989 בצפון אמריקה (בשם סגה ג'נסיס) וב-1990 באירופה.
הקונסולה היא הקונסולה הנמכרת ביותר של סגה.
המגה דרייב הייתה מבוססת System 16, לוח הארקיד המצליח של סגה.
Sega Saturn - קונסולה שיצאה לראשונה בשנת 1994 בהמשך ב-1995 בצפון אמריקה, יפן, אירופה ואוסטרליה.
Sega Dreamcast - הקונסולה האחרונה של סגה אשר יצאה בסוף נובמבר 1998 ביפן ושנה לאחר מכן בארצות הברית ואירופה.
הקונסולה כללה מערכת 128 סיביות והיא הייתה הראשונה שהכילה מודם מובנה ואפשרות להתחבר לאינטרנט.
הפעם היא הוציאה גם איתה כותרים חדשים כגון Crazy Taxi, Sonic Adventure, NBA 2K, משחק דיג ועוד.
הקונסולה תומכת במערכת ההפעלה Windows CE.
כרטיס הזיכרון של הקונסולה שנקרא VMU מאפשר גם לשחק איתו בדומה לגיימבוי.
עוד אביזרים שיצאו לקונסולה היו שלט ארקייד, מקלדת, עכבר, רובה, חכת דיג (שמשמשת במצלמת ה-Dreameye) ועוד.
הדרימקאסט מכרה תוך שנה כמיליון וחצי יחידות.
בשנת 2001 הפסיקה סגה לייצר קונסולות.
סגה שחררה שתי קונסולות ניידות, אחת גיימגיר והשנייה הייתה גרסה ניידת עבור הג'נסיס "Genesis Nomad" ויצאה בשנת 1995. שמונה שנים לאחר מכן היא הוציאה את ה-Sega Vision שהיה לה אנטנה, מצלמה אחורית ועוד.
Sega Game Gear - קונסולה ניידת אלקטרונית אשר יצאה בתחילת שנות התשעים.
הקונסולה התחרה ב-Game Boy של נינטנדו.
הקונסולה הייתה בעלת מסך צבעוני לעומת הגיימבוי המקורי אשר היה בעל מסך שחור-ירוק אך המסך הצבעוני (שכלל גם תאורה אחורית) צרך מהר את הסוללה וניתן היה לשחק בגיימגיר בין 3 ל-5 שעות.
הקונסולה מכרה פחות יותר מ-11 מיליון יחידות.
הקונסולה עצמה הייתה קונסולת 8 סיביות.
Sega Genesis Nomad - גרסה ניידת של קונסולת המגה דרייב (ג'נסיס) אשר יצאה ב-1995 בצפון אמריקה וביפן בלבד.
הקונסולה כוללת מערכת 16 סיביות.
לקונסולה עצמה לא היו לה קלטות משלה ובניגוד לגיים גיר ניתן היה לשים בה קלטות ג'נסיס בלבד.
גם קונסולה זו צרכה סוללה רבה, בגלל המסך הצבעוני שלה שכלל תאורה אחורית.
Sega Vision - לאחר שסגה החליטה לחזור לשוק הקונסולות הביתיות, היא הוציאה את ה-Sega Vision שהיא שילוב של מכשיר מולטימדיה וקונסולת משחקים.
הקונסולה הניידת עצמה כוללת חנות אפליקציות, אנטנה, אפליקציית מוזיקה, מצלמה ואת האפשרות לראות סרטים.
Sega Vision התחרתה ב-PSP של סוני אך בניגוד ל-PSP היא יחסית קטנה.
סגה שחררה שתי קונסולות חינוכיות: הסגה פיקו והסגה פיקו בין אדוונס (ביפן בלבד).
Sega Pico - קונסולה חינוכית ששווקה לראשונה ביפן בשנת 1993 ולאחר מכן בארצות הברית ובאירופה.
הקונסולה היא בעצם כמו ספרון שניתן להתחבר אליו לטלוויזיה.
לקונסולה יצאו כל מיני משחקים חינוכיים.
Sega Advanced Pico Beena - קונסולה חינוכית שהיא המשך לסגה פיקו.
יצאה ביפן בלבד בשנת 2005.
סגה שחררה שני תוספים: כונן תקליטורים (CD-ROM) והשני שהופך את הקונסולה ל-32 ביט.
Sega Modem - התוסף הראשון של סגה אשר היה ניתן לחבר אותו רק למגה דרייב וכלל את המשחק סוניק ארזייר.
Sega CD/Mega CD - תוסף שיצא למגה דרייב בסוף שנת 1991 ביפן, ב-1992 בצפון אמריקה וב-1993 באירופה.
התוסף השתמש בדיסקים מסוג CD.
Sega 32X - תוסף למגה דרייב ששוחרר בשנת 1994 שאפשר לשחק במשחקי 32 ביט.
תוסף לחימום פסטה (תוסף סוניק פסטה) - תוסף שהופיע לראשונה בפרסומת Sonic Pasta משנת 1996. תוסף זה מאפשר לחמם פסטת סוניק אם מחברים אותו למגה דרייב ושמים את פסטת סוניק.
בעבר סגה היו מוציאים כל מיני שירותי אונליין אחרים.
Sega Net - שירות אונליין למגה דרייב אשר יצא בתחילת שנות התשעים.
שירות זה שימש כשירות אונליין גם לדרימקאסט.
Sega Game Gear TV Tuner - מוצר אונליין שיצא לגיימגיר אשר ניתן לשחק ולהתחבר דרך קונסולות אחרות ולראות איתו גם סרטים.
VMU - כרטיס זיכרון שניתן לחבר לבקר השליטה של הדרימקאסט ואפשר לשחק בו בכל מקום (בדומה לגיימבוי).
המוצר החל לצאת כבר מיולי 1998.
לאחר הכישלון שנחלה קונסולת הדרימקאסט עד לשנת 2001 סגה ירדה משוק הקונסולות לגמרי והפכה לחברה שמייצרת משחקים בלבד עד היום.
המשחקים התחילו לצאת לקונסולות פלייסטיישן 2, אקס-בוקס, וגיימקיוב.
אך מאוחר יותר התחילו גם לצאת משחקים שרובם זכו לביקורות שליליות.
לאחר הצלחתם של משחקי האדוונצ'ר לקונסולת הדרימקאסט סגה הוציאה שתי גרסאות לשני המשחקים: Sonic Adventure DX ו-Sonic Adventure 2 Battle עבור קונסולת ה-GameCube של נינטנדו.
שניהם כללו שיפורים חדשים וגרסת ה-DX של סוניק אדוונצ'ר 1 כללה מיני אוסף של משחקי מאסטר סיסטם/גיימגיר.
שתי הגרסאות שיצאו לגיימקיוב נכשלו עקב תקלות רבות, בעיות שליטה והשיפורים אשר גם הם לא שיפרו הרבה.
נכון מ-2011 ו-2012 ניתן לקנות את שתי הגרסאות גם למחשב ב-Steam.
המשחק היחיד שהציל את הקמע מהכישלון של שתי הגרסאות היה המשחק סוניק הירוס.
מאוחר יותר סגה הוציאה מספר משחקים חדשים אשר קיבלו ביקורות מאוד שליליות בשל הגרפיקה, בעיות שליטה וזמני טעינה.
לסגה הייתה תקופה בה משחקיה החדשים קיבלו ביקורות שליליות רבות.
לאחר הוצאת משחקים אקסקלוסיביים לקונסולות של נינטנדו וקשיים רבים שהיו לסגה באותה תקופה, נוסף על הכישלון שנחלו משחקי סוניק בום, רצתה סגה לנסות להחזיר את החברה למסלול פעם נוספת, והכריזה שהיא תהפוך לחברה שמוציאה משחקים למחשב ולטלפונים סלולריים.
Sega Master System (מקוצר ל-SMS) הוא דור שלישי של קונסולת משחקים, והוצגה על ידי Sega ב-1985 ביפן, ב-1986 בצפון אמריקה וב-1987 באירופה.
הקונסולה מבוססת על מעבד 8-ביט, Z80 של חברת זילוג.
מאסטר סיסטם הצליחה באופן מוגבל בלבד בצפון אמריקה וביפן, כשהמתחרה העיקרית הייתה NES של נינטנדו.
היא זכתה להצלחה רבה יותר באירופה, ברזיל ואוסטרליה.
בדומה למשחקי וידאו של מערכות אחרות, כמה מהמשחקים שיוצרו עבור SMS, מבוקשים כפריטי אספנות, והנדירים בהם נמכרים ונקנים במחירים גבוהים
לקונסולה יצאו אלפי משחקים, וכמה מהם הפכו לסדרות משחקים מצליחות כמו Alex Kidd in Miracle World, גולדן אקס, Wonder Boy III: The Dragon's Trap וGolden Axe Warrior שהיה התשובה של סגה למשחקי זלדה.
על פי ההערכות, ה-Master System נמכר בין 10 ל-13 מיליון יחידות ברחבי העולם.
בנוסף, Tectoy מכרה גרסאות Master System מורשות בברזיל.
הקונסולה הבאה אחריה מבית סגה הייתה סגה מגה דרייב.
ב-15 ביולי 1983, סגה הוציאה את קונסולת משחקי הווידאו הראשונה שלה, ה-SG-1000, ביפן.
ההשקה התבצעה במקביל לאותו יום שבו השיקה מתחרה נינטנדו את ה-Famicom .
סגה הוציאה קונסולה נוספת, ה-SG-1000 II, הכוללת מספר שינויים בחומרה, כולל בקרים הניתנים להסרה.
בתקווה להתחרות טוב יותר עם נינטנדו, סגה הוציאה קונסולה נוספת, Sega Mark III, ביפן ב-1985. ה-Mark III היה גרסה מחודשת של ה-SG-1000. הוא תוכנן על ידי אותו צוות, הכולל את הידאקי סאטו ומסאמי ישקווה, שעבדו על ה-II ואחר כך הובילו את הפיתוח של Sega Genesis .
לפי סאטו, הקונסולה עוצבה מחדש בגלל המגבלות של השבב הגרפי TMS9918 ב-SG-1000, שלא היה לו כוח לסוגי המשחקים שסגה רצתה לעשות.
למרות שה-SG-1000 לא שוחרר בארצות הברית, סגה קיוו שעסק קונסולות משחקי הווידאו שלהם יסתדר טוב יותר בצפון אמריקה מאשר ביפן.
כדי להשיג זאת, הוקמה חברת בת בשם Sega of America בשנת 1986 כדי לנהל את מוצרי הצריכה של החברה בצפון אמריקה.
רוזן ונקאיאמה שכרו את ברוס לורי, סגן נשיא המכירות של נינטנדו אוף אמריקה.
לורי הוא בחר בשם "סגה אוף אמריקה" עבור החטיבה שלו כי הוא עבד עבור נינטנדו אוף אמריקה ואהב את שילוב המילים.
בתחילה, הוטל על Sega of America למתג מחדש את ה-Mark III לשחרור עבור השוק המערבי.
גם התוכניות לשחרר קונסולה זולה יותר, ה-Base System, השפיעו על ההחלטה.
העיצוב הסופי העתידני של הקונסולה נועד לפנות לטעם המערבי.
האריזה של צפון אמריקה הייתה לבנה כדי להבדיל אותה מאריזת ה-NES השחורה, עם עיצוב רשת לבן בהשראת מוצרי המחשב של אפל .
מערכת המאסטר נחשפה לראשונה בצפון אמריקה בתערוכת הקיץ לצרכנות אלקטרוניקה (CES) בשיקגו ביוני 1986. הוא נמכר בתחילה בחבילה עם קונסולת "Power Base", אקדח אור, שני בקרים במארז אחד.
הקונסולה הושקה בספטמבר 1986 במחיר של 200$ ($560 בשנת 2023), כולל המשחקים Hang-On ו-Safari Hunt .
מקורות אחרים מצביעים על כך שיותר מ-250,000 קונסולות נמכרו עד חג המולד 1986.
כמו ביפן, למערכת המאסטר בצפון אמריקה הייתה ספריית משחקים מוגבלת.
מוגבלת, בעיקר בגלל נוהלי הרישוי של נינטנדו שהקדימה אותה בשוק האמריקאי, לסגה היו רק שני מוציאים לאור אמריקאיים של צד שלישי, Activision ו-Parker Brothers .
הסכמים עם שתי החברות האלה הסתיימו בשנת 1989. סגה טענה כי ה-Master System הייתה הקונסולה הראשונה "בה הגרפיקה על הקופסה למעשה מתאימה לגרפיקה של המשחק", [34] ודחפה את "חווית הארקייד" בפרסומות.
מחלקת השיווק שלה נוהלה על ידי שני אנשים בלבד, מה שהעניק לסגה חיסרון בפרסום.
כאחת השיטה לקידום הקונסולה, בסוף 1987 שיתפה סגה פעולה עם האסטרונאוט סקוט קרפנטר.
בשנת 1987, על רקע קשיים במכירות בארצות הברית, סגה מכרה את זכויות ההפצה בארצות הברית עבור ה-Master System לחברת הצעצועים Tonka, שלא הייתה לה ניסיון עם מערכות בידור אלקטרוניות.
החשיבה בסגה מאחורי העסקה הייתה למנף את הידע של טונקה על שוק הצעצועים האמריקאי, שכן נינטנדו שיווקה את ה-NES כצעצוע.
ההכרזה פורסמה זמן קצר לאחר ה-CES בקיץ 1987. במהלך תקופה זו, חלק גדול מהתשתית של Sega of America עבר משיווק והפצה להתמקדות בשירות לקוחות, ולורי עזב את החברה.
בגלל מספר החלטות גרועות של המפיצה החדשה, ה-Master System המשיכה להופיע בצורה גרועה בשוק.
ה-Mark III שוחרר מחדש כ-Master System ביפן באוקטובר 1987 תמורת ¥16,800, אך עדיין נמכר גרוע.
אף אחד מהדגמים לא הציב אתגר רציני לנינטנדו ביפן, ולפי סאטו, סגה הצליחה להשיג רק 10% משוק הקונסולות היפני.
המאסטר סיסטם הושק באירופה בשנת 1987. הוא הופץ על ידי Mastertronic בבריטניה, Master Games בצרפת ו-Ariolasoft במערב גרמניה, מאסטרטרוניק חתמה ב-1987 על עסקה כדי להשתלט על ההפצה בבריטניה, והכריזה על העסקה ב-CES הקיץ ב-1987. החברה הודיעה על יציאתם של 12 כותרים עד הסתיו.
מאסטרטרוניק פרסמה את המאסטר סיסטם כ"ארקייד בבית" והשיקה אותה ב-99 ליש"ט (£350 בשנת 2023).
Virgin Mastertronic התמקדה בשיווק המאסטר סיסטם ביציאות של משחקי הארקייד של סגה ומיצבה אותה כחלופה של משחקי וידאו מעולה למחשבי Commodore 64 ו-ZX Spectrum .
כתוצאה מהשיווק הזה ומהגישות המוקדמות הפחות יעילות של נינטנדו באירופה, ה-Master System החלה למשוך מפתחים אירופאים.
המאסטר סיסטם החזיקה בחלק משמעותי משוק קונסולות משחקי הווידאו באירופה באמצעות יציאת הקונסולה העוקבת של סגה.